Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3808

(1) Azon tagállam illetékes intézménye, amely tagállam jogszabályai biztosítási vagy tartózkodási idő megszerzésétől teszik függővé az ellátásokra való jogosultság megszerzését, fenntartását vagy feléledését, szükséges mértékben figyelembe veszi a más tagállamok jogszabályai szerint szerzett biztosítási időt, valamint adott esetben a tankötelezettség felső korhatárának elérését követően az érintett személy által egy másik tagállam jogszabályai szerint szerzett tartózkodási időt, amely jogszabályok az ellátásokra való jogosultságot a tartózkodási idő megszerzésétől teszik függővé, mintha azt az általa alkalmazott jogszabályok szerint szerezték volna meg.” A 45. cikk a következő (4) bekezdéssel egészül ki: „(4) Ha azon tagállam jogszabályai, amely tagállam az ellátások biztosítását attól teszi függővé, hogy az érintett személy a biztosítási esemény bekövetkeztét közvetlenül megelőzően meghatározott ideig lakóhellyel rendelkezzen az adott tagállamban, ezt a feltételt teljesítettnek kell tekinteni, ha az érintett személy egy másik tagállamban ugyanennyi ideig lakóhellyel rendelkezett, vagy valamely tagállam jogszabályainak hatálya alá tartozott, illetve valamely tagállam jogszabályai szerint nyugdíjban részesült.” A 46. cikk (1) és (2) bekezdésének helyébe a következő szöveg lép: „(1) Ha a munkavállaló egy tagállam jogszabályainak hatálya alá tartozik, és kielégíti az ellátásokra való jogosultság feltételeit a 45. cikk alkalmazásának szükségessége nélkül, e tagállam illetékes intézménye az általa alkalmazott jogszabályok szerint meghatározza az ellátásnak az e jogszabályok értelmében figyelembe veendő teljes biztosítási vagy tartózkodási idő tartamának megfelelő összegét. Ezen intézmény meghatározza továbbá az ellátásoknak a (2) bekezdés a) és b) pontjában megállapított szabályok alkalmazása következtében juttatandó összegét is. A két összeg közül csak a nagyobbat kell figyelembe venni.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes